**VÝZVA NA PREDKLADANIE PRIHLÁŠOK NA FUNKCIU RIADITEĽA/**

**RIADITEĽKY FONDU NA PODPORU UMENIA**

Bratislava, 1. decembra 2022

V súlade s § 4 ods. 2 písm. k) v spojení s § 14 ods. 1 písm. a) zákona č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení neskorších predpisov (ďalej len „zákon“) v spojení s čl. 7 Rokovacieho poriadku rady Fondu na podporu umenia, rada Fondu na podporu umenia (ďalej len „rada“) týmto

**v y z ý v a**

**na predkladanie prihlášok na kandidáta/kandidátku na funkciu
riaditeľa/riaditeľky Fondu na podporu umenia.**

Prihlášku podpísanú kandidátom/kandidátkou spolu s povinnými prílohami je potrebné doručiť Fondu na podporu umenia na adresu Cukrová 14, 811 08 Bratislava **do 6. februára 2023 do 15.00 hod.** v uzatvorenej obálke s označením „Prihláška na funkciu riaditeľa Fondu na podporu umenia. **NEOTVÁRAŤ**“.

Prihlášku je možné doručiť osobne, kuriérom alebo doporučenou poštou. Rozhodujúci je čas doručenia prihlášky do podateľne Fondu na podporu umenia alebo dátum podania na poštovú prepravu.

V prihláške kandidát/kandidátka uvedie svoje meno a priezvisko, tituly a jasne vyjadrí svoju vôľu kandidovať na funkciu riaditeľa fondu. Kandidát/kandidátka uvedie v prihláške aj zoznam príloh, ktoré k prihláške prikladá a súhlas so spracovaním osobných údajov (príloha č. 1 tejto výzvy).

Kandidát/kandidátka spolu s prihláškou predkladá:

1. projekt riadenia a rozvoja Fondu na podporu umenia (základný obsah a rozsah projektu tvorí prílohu č. 2 tejto výzvy),
2. výpis z registra trestov nie starší ako tri mesiace; ak ide o cudzinca, obdobné potvrdenie vydané príslušným orgánom štátu, ktorého je občanom, ktoré nesmie byť staršie ako tri mesiace;
3. štruktúrovaný životopis;
4. kópiu dokladu o najvyššom dosiahnutom vzdelaní;
5. čestné vyhlásenie o spôsobilosti na právne úkony v plnom rozsahu (vzor vyhlásenia tvorí prílohu č. 3 tejto výzvy);
6. čestné vyhlásenie, že nevykonáva funkciu podľa § 5 ods. 5 a 6 zákona (Funkcia riaditeľa je nezlučiteľná aj s členstvom v rade, dozornej komisii a v odbornej komisii), ani činnosť podľa § 9 zákona č. 552/2003 Z. z. o výkone práce vo verejnom záujme v znení neskorších predpisov, alebo čestné vyhlásenie, že túto funkciu alebo činnosť prestane vykonávať do 30 dní od zvolenia (vzor vyhlásenia tvorí prílohu č. 3 tejto výzvy);
7. čestné vyhlásenie o splnení podmienky najmenej päťročnej odbornej praxe v oblasti riadenia s uvedením osoby, u ktorej túto prax vykonával a o splnení podmienky najmenej päťročnej odbornej praxe v oblasti umenia, kultúry alebo kreatívneho priemyslu s uvedením osoby,
u ktorej túto prax vykonával (vzor vyhlásenia tvorí prílohu č. 4 tejto výzvy).

Na prihlášku, ktorá nebude obsahovať všetky uvedené náležitosti a prílohy a / alebo ktorá bude doručená po určenom termíne, rada nebude prihliadať.

Kandidáti, ktorí spĺňajú zákonné podmienky na zvolenie a podali úplnú prihlášku v určenom termíne, budú pozvaní na verejné vypočutie na zasadnutí rady.

**Príloha č. 1** k výzve na predkladanie prihlášok na funkciu riaditeľa Fondu na podporu umenia

**Písomný súhlas kandidáta/kandidátky
so spracovaním osobných údajov a zverejnením mena v procese voľby na funkciu riaditeľa/riaditeľky**

Ja, (meno, priezvisko)..........................................................................................................................., narodený/á (dátum) ............................................................................................................................., bytom......................................................................................................................................................,

súhlasím, aby Fond na podporu umenia, so sídlom Cukrová 14, 81108 Bratislava, spracoval a uchovával všetky moje osobné údaje uvedené v Prihláške na kandidáta/kandidátku na funkciu riaditeľa/riaditeľky Fondu na podporu umenia, ktorej je tento písomný súhlas prílohou, a to v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov.

Zároveň súhlasím so zverejnením mena a priezviska v procese voľby na funkciu riaditeľa/riaditeľky.

Beriem na vedomie, že o podrobnostiach spracovania mojich osobných údajov sa môžem oboznámiť na webovom sídle Fondu na podporu umenia na adrese: <https://podpora.fpu.sk/registration/informacna-povinnost>

Miesto podpisu Dátum podpisu Titul, meno a priezvisko kandidáta/kandidátky Podpis

**Príloha č. 2** k výzve na predkladanie prihlášok na funkciu riaditeľa Fondu na podporu umenia

**OBSAH A ROZSAH PROJEKTU RIADENIA A ROZVOJA FONDU NA PODPORU UMENIA**

I. OBSAH

1. Zhodnotenie a analýza doterajšieho fungovania, hospodárenia, riadenia a organizačno-technického zabezpečenia kancelárie Fondu na podporu umenia.
2. Návrh fungovania, hospodárenia, riadenia a organizačno-technického zabezpečenia kancelárie FPU na nasledujúce 4 roky.
3. Analýza a zhodnotenie doterajšej podpornej činnosti Fondu na podporu umenia.
4. Návrh priorít a zamerania podpornej činnosti Fondu na nasledujúce 4 roky.
5. Návrh na úpravy a legislatívne zmeny, ktoré by zlepšili a zefektívnili fungovanie Fondu na podporu umenia.

II. ZÁKLADNÝ ROZSAH A FORMA

1. Kandidát/kandidátka odovzdáva projekt v dvoch tlačených rovnopisoch aj v elektronickej podobe na dátovom nosiči.
2. Kandidát/kandidátka na titulnej strane uvedie názov „Projekt riadenia a rozvoja Fondu na podporu umenia“, dátum vypracovania projektu a svoje meno s titulmi a vlastnoručný podpis.
3. Projekt sa skladá z úvodu, v ktorom kandidát/kandidátka stručne predstaví seba a predkladaný projekt, obsahu, hlavnej časti, ktorá je členená na kapitoly podľa bodu I, a záveru, v ktorom kandidát/kandidátka stručne zhrnie základné tézy riadenia a rozvoja fondu.
4. Text sa vyhotovuje v rozsahu najviac 15 číslovaných normostrán (úvodná strana, úvod, obsah a prílohy sa nezapočítavajú do číslovania). Projekt sa predkladá zviazaný tak, aby ho nebolo možné rozobrať.

**Príloha č. 3** k výzve na predkladanie prihlášok na funkciu riaditeľa Fondu na podporu umenia

**Čestné vyhlásenie**

**Kandidáta/kandidátky na funkciu riaditeľa/riaditeľky Fondu na podporu umenia**

|  |  |
| --- | --- |
| **Podpísaný kandidát/kandidátka na riaditeľa/riaditeľku** | ........................................................ |
| **trvalé bydlisko** | ........................................................ |
| **štátny občan/občianka** | ........................................................ |

**č e s t n e v y h l a s u j e m**, že

moja spôsobilosť na právne úkony nie je nijak obmedzená,

nevykonávam funkciu, ktorá je nezlučiteľná s funkciou riaditeľa Fondu na podporu umenia podľa § 5 ods. 5 zákona č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení neskorších predpisov alebo činnosti podľa § 9 zákona č. 552/2003 Z. z. o výkone práce vo verejnom záujme v znení neskorších predpisov a

nevykonávam funkcie v politickej strane alebo v politickom hnutí, nevystupujem v ich mene a ani nepôsobím v ich prospech,

alebo

dané funkcie alebo činnosti prestanem vykonávať do 30 dní od môjho zvolenia.

|  |  |
| --- | --- |
| V ..................................... dňa .................... 2023 | ....................................................................podpis kandidáta/kandidátky |

**Príloha č. 4** k výzve na predkladanie prihlášok na funkciu riaditeľa Fondu na podporu umenia

**Čestné vyhlásenie**

**Kandidáta/kandidátky na riaditeľa/riaditeľku Fondu na podporu umenia**

|  |  |
| --- | --- |
| **Podpísaný kandidát/kandidátka** **na funkciu riaditeľa/riaditeľky** | ........................................................ |
| **trvalé bydlisko** | ........................................................ |
| **štátny občan/občianka** | ........................................................ |

**č e s t n e v y h l a s u j e m**, že

mám najmenej päťročnú odbornú prax v oblasti riadenia, ktorú som vykonával/a u ................................................................................................................................................................................................................................................................ (meno a IČO /ak bolo pridelené/ osoby, u ktorej kandidát/kandidátka vykonával/a riadiacu prax)

a mám najmenej päťročnú odbornú prax v oblasti umenia, kultúry alebo kreatívneho priemyslu, ktorú som vykonával/a u ................................................................................................................................................................................................................................................................ (meno a IČO /ak bolo pridelené/ osoby, u ktorej kandidát/kandidátka vykonával/a odbornú prax v oblasti umenia, kultúry alebo kreatívneho priemyslu).

|  |  |
| --- | --- |
| V ..................................... dňa .................... 2023 | ....................................................................podpis kandidáta/kandidátky |